
Javno povabilo k predlaganju kandidatov za člane strokovnih komisij Mestne občine Maribor na področju kulture za obdobje 2026-2029 (JPSK-KUL-26-29)

Datum objave (SPLET, www.maribor.si ): 17. 7. 2026

Rok za prijavo kandidatur/oddajo predlogov: 31. 8. 2026
Župan Mestne občine Maribor (v nadaljevanju: MOM) vabi strokovnjake in ustvarjalce z različnih področij umetnosti in kulture, da kandidirajo ali predlagajo člane strokovnih komisij MOM na področju kulture za obdobje 2026-2029. Javne zavode na področju kulture, izobraževalne organizacije za poklice v kulturi ter nevladne kulturne organizacije (kulturna društva, kulturne zavode itd.), pa da predlagajo člane strokovnih komisij MOM na področju kulture za obdobje 2026-2029. 
Uporabljeni izrazi, zapisani v moški spolni slovnični obliki, so uporabljeni kot nevtralni za moški in ženski spol.

1. Strokovne komisije MOM na področju kulture, skladno s Pravilnikom o strokovnih komisijah na področju kulture v Mestni občini Maribor (MUV 2/23 in 14/26),  opravljajo naslednje naloge:

· dajejo mnenja k vsebini javnih razpisov in javnih pozivov vključno z njihovimi cilji, pogoji in kriteriji, 

· strokovno presojajo in ocenjujejo vloge, prispele na javne razpise in javne pozive za financiranje javnih kulturnih programov in projektov ter drugih javnih razpisov in pozivov s področja dela Urada za kulturo in mladino.

· dajejo mnenja s področij, za katera so imenovane, 

· podajajo predloge strateških usmeritev in mnenja k izvajanju Lokalnega programa za kulturo,

· opravljajo druge naloge, ki jih zahtevajo postopki javnih razpisov in javnih pozivov na področju kulture in so določene s sklepom o imenovanju in naloge za potrebe Mestne občine Maribor.

2. Strokovne komisije se oblikujejo za naslednja področja: 

· uprizoritvene umetnosti

· glasbene umetnosti

· vizualne umetnosti, arhitekturo in oblikovanje

· intermedijske umetnosti

· knjiga in bralna kultura

· kulturna dediščina

· avdiovizualne umetnosti

· kulturno-umetnostna vzgoja

· kulturni programi medijev

· transdisciplinarni programi

V primerih kulturnih projektov in programov, kjer bi se povezovale ali prekrivale vsebine več kulturnih področij, lahko komisije med seboj sodelujejo, ali se lahko oblikuje posebna strokovna komisija za posebne vsebine. Za vsako strokovno komisijo se izberejo 3 člani.

3. Kandidat za člana strokovnih komisij mora izpolnjevati naslednje pogoje:

· Izkazuje poznavanje stroke z ustrezno izobrazbo in svojim delovanjem v najmanj petih letih pred povabilom oziroma s strokovnim znanjem s področja kulture, na katero se nanaša delo posamezne komisije, sposobnost pisnega izražanja pa dokazuje z dotedanjimi pisnimi prispevki. Kandidatova strokovnost se presoja na podlagi življenjepisa, ki vsebuje bibliografijo in reference,

· Reference iz prejšnjega odstavka se lahko izkazujejo z izpisi iz zbirk podatkov nacionalnih baz, medijskimi zapisi, kritiškimi objavami, študijami, monografijami, dokazili o delovanju oziroma sodelovanju, delovnimi izkušnjami, izvedenimi projekti, izpisi iz mednarodnih specializiranih zbirk podatkov, izobrazbeno smerjo in drugimi relevantnimi dokazili za posamezno področje. 

· lahko zagotovijo svoje sodelovanje v času poteka razpisov in pozivov,

· ne bodo osebno vključeni v programe/projekte, ki bodo kandidirali na razpisih in pozivih MOM, oziroma nimajo z njimi interesnih povezav (izjava kandidata). Ker je pri praktičnem delu strokovnih komisij možnost interesnih povezav nemogoče povsem izključiti, se v takih primerih konflikt interesov preprečuje z izločitvami članov strokovnih komisij pri ocenjevanju in odločanju.

4. Župan MOM bo pri sestavi komisije zasledoval nepristranskost in strokovnost, ki bo uravnotežena glede na različna področja dela komisije. 

Člani komisije so upravičeni do honorarja za svoje pisne prispevke oz. pisna mnenja, ki se ovrednotijo kot avtorsko delo, ki se izkazuje z zapisanimi mnenji strokovne komisije in zapisniki sej.

Število, sestavo, trajanje mandata, naloge, način dela in financiranje strokovnih komisij natančneje določa Pravilnik o strokovnih komisijah na področju kulture v MOM. 

Imena in priimki izbranih članov stalnih strokovnih komisij MOM na področju kulture bodo javno objavljeni na spletni strani MOM. 

5. Prijava kandidature je lahko osebna, kar pomeni, da se lahko posameznik prijavi sam, ali pa kandidata predlaga organizacija ali posameznik. 

6. Kandidat ali predlagatelj kandidata naj ob prijavi priloži naslednjo dokumentacijo:

· izpolnjen in podpisan prijavni obrazec 1 (vsebuje podatke o kandidatu in predlagatelju, kakor tudi utemeljitev kandidature oz. predloga);

· izpolnjen in podpisan prijavni obrazec 2 (izjava kandidata o soglasju s kandidaturo za člana strokovne komisije MOM).

Obrazca sta v prilogi objave tega poziva na spletni strani www.maribor.si. 

7. V izbirni postopek bodo uvrščene prijave oziroma predlogi, ki bodo pravočasno posredovani na izpolnjenih prijavnih obrazcih (obrazec 1 in obrazec 2). 

Za pravočasne se štejejo prijave oziroma predlogi, ki bodo oddani najkasneje do 31. 8. 2026 na način, kot ga določa javno povabilo.

Predlog za kandidata z vsemi prilogami se lahko odda:

· na elektronski naslov gp.mom@maribor.si, pri čemer veljavnost prijave ni pogojena z elektronskim podpisom. Ob prijavi po elektronski pošti naj kandidat oz. predlagatelj v vrstici »Zadeva« navede: Kandidat za člana strokovne komisije na področju kulture v MOM (št. zadeve 4102-387/2026);
· po klasični pošti (priporočeno) v zaprti ovojnici (kamor nalepite obrazec 3) na naslov Mestna občina Maribor, Ulica heroja Staneta 1, 2000 Maribor; 
·  osebno v sprejemni pisarni MOM v času uradnih ur, do vključno 31. 8. 2026 do 15. ure. 

Pregled predlaganih prijav kandidatur, izločitev prijav, ki ne bi izpolnjevale pogojev, ter ureditev prijav po izpolnjevanju prednostnih kriterijev bo opravil Urad za kulturo in mladino Mestne občine Maribor. Člane strokovnih komisij bo izbral in imenoval župan, pri čemer bo, če lista z naborom kandidatov ne bi omogočila strokovno relevantne sestave strokovnih komisij, člane imenoval tudi na podlagi neposrednega povabila posameznikom.   

Informacije v zvezi z javnim povabilom lahko dobite vsak delovni dan v času uradnih ur na Uradu za kulturo in mladino Mestne občine Maribor, Slovenska ulica 40, 2000 Maribor (Nataša Kocjančič natasa.kocjancic@maribor.si, 02 2201 304 in Martina Kositer, martina.kositer@maribor.si, 02 2201 470).











Mestna občina Maribor

Aleksander Saša ARSENOVIČ

 










Župan

4102-387/2026-2 *4102-387/2026-2*
4102-387/2026-2 *4102-387/2026-2*








2

[image: image1.jpg]